### Beslutning

Fremsendes til Teknisk Udvalg til behandling i henhold til beslutning i byrådets møde den 29. april 2020.

Ansøgning om at opføre en boligbebyggelse i fem etager i baggården – fire etager til bolig samt en tagterrasse på den femte etage.

### Resumé

Der er ansøgt om tilladelse til at opføre en etageboligbebyggelse på [adresse] med otte boliger i fem etager til erstatning for det eksisterende baghus i 2½ etage, som nedrives.

Teknik og Miljø vurderer, at projektet har væsentlig politisk interesse på grund af byggeriets omfang og beliggenhed og på grund af indsigelserne i høringen. Ligesom projektet fraviger kommuneplanens krav om bygningens dybde samt kravet om, at bebyggelse som hovedregel skal opføres som sluttet bebyggelse i [adresse] med nabobebyggelse.

Projektet er i overensstemmelse med kommuneplanens anvendelse og etageantal samt kommuneplanens krav om opholdsareal på mindst 30 %.

I indsigelserne fra de omkringboende peges der hovedsageligt på indbliksgener, skyggegener, udsigtsforhold, bebyggelsens omfang, karakter og adgangsforhold.

Teknik og Miljø vurderer, at projektet har høj kvalitet, er tilpasset arkitektonisk, og at skygge- og indbliksgener ikke ligger udover det forventelige i den tæt bebyggede midtby.

### Indstilling

Det indstilles:

At 1) [adresse] godkender det ansøgte projekt og bemyndiger Teknik og Miljø til at meddele de nødvendige tilladelser.

### Sagens forløb

16-04-2020 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 20-04-2020 Magistraten

Fremsendes til [adresse] med bemærkning, at Magistraten i mødet den 20. april 2020 anbefaler, at byrådet tiltræder Magistratsafdelingen for Teknik og Miljøs indstilling af 30. marts 2020.

Borgmester Lennarth Thorsen, rådmand Marcus Bertelsen, rådmand Ulrik Christensen, rådmand Emily Thomsen, Søs Bach og Abelone Pedersen tog forbehold.

 29-04-2020 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 29. april 2020.
 11-05-2020 Teknisk Udvalg
Sagen blev udsat.
 25-05-2020 Teknisk Udvalg
Sagen blev udsat.
 19-08-2020 Teknisk Udvalg

Sagen blev udsat.